— 61 — 



Apologie de Monsieur Richardot, de sa propre main, 

 contre ses calomniateurs (1556). 



Papiers Granvelle. à la Biblioth. de Besançon, Mémoires, 

 t. XXXV, fol. 376-383. 



Très honnorez seigneurs, je n'euseray d'aulcung exorde en 

 cette mienne petite apologie, bien présupposant que la gravité 

 et sévérité de ce souverain conseil requiert seullement avoir la 

 nue et simple congnoissance du faict pour asseoir jugement 

 doicturier, sans qu'il soit besoing mouvoir les affections par 

 artifices d'argument. 



Si prémettrai-je touteffois, avant que expliquer le faict dont 

 il est question, mes excuses, si d'avanture, par le petit discours 

 que je feray, je ne garde en tout et par tout la bienséance : ce 

 que facillement pourroit advenir pour n'avoir jamaix faict expé- 

 rience de telz actes. 



Semblablement, Messieurs, considérée la nature de cette pré- 

 sente défension, je voy qu'il me sera force dire quelque chose 

 qui semblera devoir redunder à ma louange et à la déréputation 

 de qui m'a allumé le flambeau de ceste infortune. Mais en cecy, 

 s'il y a quelque juste répréhension, la culpe debvra estre référée 

 aux adversaires plustost qu'à moy, lesquelz, non pressez ny 

 forcez, mais pour leur plaisir seul, m'ont dressé ceste partie et 

 à moy la nécessité donné de ce faire, quant bien je ne voul- 

 droys. Si est-ce que, soit que je parle pour moy, soit que je die 

 contre eux, je garderay la mesure et me tiendray deans les 

 limites de la modestie , espérant qu'après qu'aurez entendu 

 mes raisons, vostre prudence ne permettra poinct que vostre 

 auctorité serve d'instrument à mes ennemys pour mettre à 

 chief ce qu'ilz ont peu chrestiennement conçeu contre moy. 

 Donc, Messieurs, je vous prie très humblement me donner telle 

 audience, que vostre équité et rectitude me promettent. 



Il y a prèz de douze ans passez (1) qui me vint volunté passer 

 le reste de ma vie avec les miens, en intention d'employer le 

 peu de sçavoir que j'avois acquis en bénéfice de la patrie et des 



(1) C'est-à-dire en 1544. 



